wickkiey/tamil-wikipedia-chunked huggingface dataset:
# ஸ்ரீ விஷ்ணு தசாவதாரம்

## கதைச் சுருக்கம்

இந்த தொடர் இந்து சமயத்தின் முக்கியமான கடவுள்களில் ஒருவரும் வைணவ சமயத்தின் முழுமுதற் கடவுளும் ஆன மும்மூர்த்திகளில் ஒருவரான விஷ்ணுவின் 10 அவதாரங்களையும் மற்றும் அவரது மனைவி லட்சுமி தேவியுடனான காதலைப்பற்றியும் விளக்குகின்றது.
# ஸ்ரீ விஷ்ணு தசாவதாரம்

## நடிகர்கள்

- அமித் கஷாப் - விஷ்ணு / ராமர் / கிருஷ்ண
- நிஷா B.K - லட்சுமி தேவி / சீதை / ராதா
- ஹர்ஷா
- அர்ஜுன்
- வந்தனா
- நண்டிஷ்
- சுரேஷ்
- காவியா
- மகாதேவ்
# ஸ்ரீ விஷ்ணு தசாவதாரம்

## நடிகர்களின் தேர்வு

இது ஒரு இரு மொழித் தொடர் என்றாலும் இந்த தொடரில் நடிக்கும் நடிகர்கள் அனைவரும் கன்னட தொலைக்காட்சி நடிகர்கள் ஆவார். இந்த தொடரில் கடவுள் விஷ்ணு கதாபாத்திரத்தில் 'அமித் கஷாப்' என்ற புதுமுக நடிகர் நடிக்கின்றார் இவருக்கு ஜோடியாக லட்சுமி தேவி என்ற காதாபாத்திரத்தில் நிஷா என்பவர் நடிக்கின்றார்.
# ஸ்ரீ விஷ்ணு தசாவதாரம்

## மொழிகள்

| மொழி | அலைவரிசை | ஒளிபரப்பான நாள் | மொத்த அத்தியாயங்கள் |
| --- | --- | --- | --- |
| கன்னடம் | ஜீ கன்னடம் | - | 85 |
| தமிழ் | ஜீ தமிழ் | - | 84 |
# மீண்டும் ஒரு காதல் கதை (1985 திரைப்படம்)

***மீண்டும் ஒரு காதல் கதை*** 1985 (Meendum Oru Kathal Kathai) நடிகை ராதிகாவால் தயாரிக்கப்பட்டு அறிமுக இயக்குனரான பிரதாப் போத்தன் இயக்கத்தில் வெளிவந்த ஒரு காதல் திரைப்படமாகும். இப்படத்தில் இருவருமே முக்கிய கதாபாத்திரங்கள் ஏற்று நடித்துள்ளனர். இப்படம் மனநிலை சரியில்லாத இருவரின் உறவைப் பற்றியதாகும். இப்படத்தின் திரைக்கதை பிரதாப் கே போத்தன் மற்றும் சோமசுந்தரேசுவரர் ஆகிய இருவருமே இணைந்து எழுதப்பட்டதாகும். இப்படத்தின் பாடல்கள் அனைத்தும் இளையராஜாவால் இசைக்கப்பட்டது. படத்தின் ஒளிப்பதிவை பி. சி. ஸ்ரீராம் மேற்கொண்டுள்ளார். பி. லெனின் படத்தொகுப்பைக் கவனித்துக் கொண்டார். 1985 பெப்ரவரி 15 இல் வெளிவந்த இத்திரைப்படம் 32வது தேசியத் திரைப்பட விழாவில் அறிமுக இயக்குநருக்கான விருதினை பெற்றது.
# மீண்டும் ஒரு காதல் கதை (1985 திரைப்படம்)

## கதைச் சுருக்கம்

வியாபாரத்தில் தீவிர ஈடுபாட்டிலுள்ள பத்ரிநாத் (தட்சிணாமூர்த்தி) என்ற பெரிய பணக்காரரின் மகள் சரசு (ராதிகா). இவள் ஒரு மனநிலை சரியில்லாதவள். சரசுவை வீட்டில் வைத்துக் கொள்ள பத்ரிநாத்தால் இயலவில்லை. எனவே சாருஹாசன் நடத்தி வரும் ஒரு கிருத்துவ காப்பகத்தில் ஜூஜூ தாத்தாவின் (ரான்னி பட்டேல்) பாதுகாப்பில் விட்டு விட்டு செல்கிறார். சரசு அங்கே அனாதையான கணபதி என்கிற குப்பியை (பிரதாப் கே.போத்தனை) சந்திக்கிறாள். இருவரும் ஒருவருக்கொருவர் பிரிக்க முடியாத வண்ணம் அன்பாய் இருந்தனர். சில நாட்களுக்கு பிறகு தனது மகனின் திருமணத்திற்காக சரசுவை அழைத்துச் செல்ல பத்ரிநாத் தனது மனைவியுடன் காப்பகம் வருகிறார். சரசு வெகுளித்தனத்துடன் குப்பியையும் தன்னுடன் அழைத்துச் செல்ல விரும்புகிறாள். குப்பி சாருஹாசனின் வற்புறுத்தலுக்கிணங்க மிகுந்த தயக்கத்துடன் அவளுடன் செல்கிறான்.  
திருமணத்தில் குப்பியும் சரசுவும் மணமக்களைப் போலவே வலம் வந்து அவர்களுக்கிடையே ஏதோ உறவிருப்பதை வெளிப்படுத்துகின்றனர். சரசு குப்பியை தனக்கு திருமணம் செய்துவைக்க தனது பெற்றோரிடம் வலியுறுத்துகிறாள். எதிர்பாரா திருப்பமாக பத்ரிநாத்தின் உறவினர்கள் திருமணத்தை நடத்திட ஆலோசனைத் தருகின்றனர். அவரும் இதையேற்று இருவரின் திருமணத்தை நடத்தி வைக்கிறார்.  
குப்பியையும் சரசுவையும் கோரகொண்டா என்ற மலைப்பாங்கான கிராமத்திற்கு ஜூஜூ தாத்தாவின் பாதுகாப்பில் அனுப்பி வைக்கிறார். கோரகொண்டா வித்தியாசமான மக்கள் வசித்து வரும் ஒரு அசாதாரண கிராமமாகும். அங்கே நைலக்ஸ் நளினி என்பவர் கிராமத் தலைவன் மற்றும் சிலருடன் சேர்ந்து சில சட்டவிரோத நடவடிக்கைகளில் ஈடுபட்டு வருகிறார்கள்.  
ஒருநாள் இருவரும் காடுகளினிடையே சென்றுகொண்டிருக்கும் போது அங்கே வந்த கிராமத் தலைவன் அவர்களைத் துன்புறுத்துகிறான். நடந்த கைகலப்பில் குப்பி அவன் தலையில் ஒரு பாறாங்கல்லை வீசி கொன்றுவிடுகிறான். குப்பிக்கு சிறை தண்டனை கிடைக்கிறது. குப்பியிடமிருந்து பிரிக்கப்பட்ட சரசு, மிகுந்த மன உளைச்சலுக்கு ஆளாகிறாள். மருத்துவமனையில் குப்பி ஒரு குழந்தையைப் பெற்றெடுக்கிறாள். சிறையிலிருந்த குப்பி சிறப்பு அனுமதியுடன் அவளை மருத்துவமனையில் சந்திக்கிறான். அவர்கள் தங்களின் கடந்த கால மகிழ்ச்சியான தருணங்களை எண்ணி மகிழ்கின்றனர். பிரசவத்திற்குப் பிறகு சரசு இறந்து விடுகிறாள். குப்பியால் அவளது மரணத்தைப் புரிந்து கொள்ள முடியவில்லை. அவளுக்கு உயிர் கொடுக்க எவ்வளவோ முயற்சிக்கிறான். அதில் அவன் தோல்வியடைகின்றான். புதிதாக பிறந்த குழந்தையை பறித்துக்கொண்ட குப்பி அனைவரையும் பயமுறுத்துகிறான். ஆனால் சிலரால் தடுக்கப்பட்டு மீண்டும் சிறையில் அடைக்கப்படுகிறான். சரசு இறந்த பின் குப்பி ஒருபோதும் யாரிடமும் வாய் பேசாமல் சிரித்துக்கொண்டே இருக்கின்றான். சில ஆண்டுகள் கழித்து சிறையில் குப்பி இறந்துபோகின்றான்.
# மீண்டும் ஒரு காதல் கதை (1985 திரைப்படம்)

## நடிகர்கள்

- கணபதி என்கிற "குப்பி"யாக பிரதாப் போத்தன்
- சரசுவாக ராதிகா
- கிருத்துவ காப்பகத்தின் தலைவராக சாருஹாசன்
- பத்ரிநாத்தாக தட்சிணாமூர்த்தி
- ஜூஜூவாக ரொன்னி பட்டேல் =
- மனோகரனாக ஒய். ஜி. மகேந்திரன்
# மீண்டும் ஒரு காதல் கதை (1985 திரைப்படம்)

## தயாரிப்பு

"மீண்டும் ஒரு காதல் கதை" அறிமுக இயக்குநரான பிரதாப் கே போத்தன் இயக்கத்தில் வெளிவந்த திரைப்படமாகும்.. அவர் " இக்கதாபாத்திரத்தில் நடிக்க முன்னணி நடிகர்களை கண்டுபிடிக்க முடியவில்லை என்பதால் நானே நடித்தேன்" என்றார். தெலுங்கு படங்களில் எதிர்மறையான பாத்திரங்களை திரைப்படமாக்க நிதியை திரட்டினார். இத்திரைக்கதை சோமாசுந்தரேசுவரால் எழுதப்பட்டது. பன்னீர் புஷ்பங்கள் (1981) படபிடிப்பின் போது, அவரது திரைக்கதையை அடிப்படையாகக் கொண்ட ஒரு திரைப்படத்தை இயக்கப்போவதாக போத்தன் அவருக்கு உறுதியளித்தார். இப்படத்தின் ஒளிப்பதிவை பி. சி. ஸ்ரீராம் கவனித்துக்கொண்டார். இத்திரைப்படம் ஓராண்டில் படமாக்கப்பட்டது.
# மீண்டும் ஒரு காதல் கதை (1985 திரைப்படம்)

## ஒலிப்பதிவு

இப்படத்தின் பாடல்களை கங்கை அமரன் எழுத இளையராஜா இசையமைத்தார்.
# மீண்டும் ஒரு காதல் கதை (1985 திரைப்படம்)

## வரவேற்பு

இத்திரைப்படம் 32வது தேசியத் திரைப்பட விழாவில் அறிமுக இயக்குநருக்கான விருதினை பெற்றது. 1991 ஆம் ஆண்டு நடைபெற்ற இந்திய திரைப்பட இயக்குனர்களுக்கான திரைப்பட விழாவில் "மீண்டும் ஒரு காதல் கதை"யை போன்ற புத்திசாலித்தனமான் கதையை எடுக்கக்கூடிய அற்புதமான கலையை பிரதாப் போத்தன் கொண்டுள்ளார் என பாரட்டப்பட்டார்.
# டான்ஸ் ஜோடி டான்ஸ் ஜூனியர்ஸ்

**டான்ஸ் ஜோடி டான்ஸ் ஜூனியர்ஸ்** என்பது நவம்பர் 24, 2018 முதல் ஜீ தமிழ் தொலைக்காட்சியில் சனி மற்றும் ஞாயிற்றுக்கிழமை மாலை 6:30 மணிக்கு ஒளிபரப்பான சிறுவர்களுக்கான ஒரு நடன நிகழ்ச்சி ஆகும். இந்த நிகழ்ச்சியை தீபக் மற்றும் கமல் இணைத்து தொகுத்து வழங்க, சினேகா, சுதா சந்திரன், லைலா ஆகியோர் தலைவர்கள் ஆவார்.  
மதுரை, திருச்சி, கோவை, சென்னை மற்றும் பெங்களூர் ஊரைச்சேர்ந்த 12 சிறுவர்கள் ஜோடியாக கலந்து கொண்டு அவர்களின் நடனத்திறமையை வெளிக்காட்டும் நிகழ்ச்சியாகும். இந்த பருவத்தில் தர்சன் மற்றும் நொபல் ஆகியோர் வெற்றியாளர் ஆவார்.
# டான்ஸ் ஜோடி டான்ஸ் ஜூனியர்ஸ்

## போட்டியாளர்கள்

- ஜனனி & ரூத்
- ஜெயசீலன் & சூர்யா தேஜா
- தினேஷ் & நவீன்
- தமிழ்லாக்கி & அமிர்தா
- அர்மான் & ரோகன்
- ராஜேஷ் & தியரஜ்
- நித்யா தத்ஷாதா
- சீனு & பவான்கன்
- ரக்ஷித் & ஸ்ரீ சுமன்
- தர்சன் & நொபல்
- தண்ணிஸ்ரீ & மேகா
- சந்தோஷ் & டானுஷ்
# குலாம் முஹைதீன்

**எம். குலாம் முஹைதீன்**(M. Gulam Mohideen) ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு திண்டுக்கல் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
# குலாம் முஹைதீன்

## பிறப்பு

ஜூலை 1918 ஆம் ஆண்டு பெரும் நிலச்சுவான்தாரான முஹம்மது மீரா இராவுத்தருக்கு மகனாக அப்போதைய மதுரை மாவட்டமும், தற்போதைய தேனி மாவட்டம் உத்தமபாளையத்தில் பிறந்தார்.
# குலாம் முஹைதீன்

## கல்வி

மதுரை அமெரிக்கன் கல்லூரியில் கல்வி பயின்றார்.
# குலாம் முஹைதீன்

## பொறுப்புகள்

- முன்னாள் செயலாளர், மதுரை மாணவர் கூட்டமைப்பு,
- முன்னாள் செயலாளர், கூட்டுறவு சங்கம் உத்தமபாளையம்,
- முன்னாள் உறுப்பினர், தேனி கூட்டுறவு சங்கம், தேனி,
- வெள்ளையனே வெளியேறு இயக்கத்தில் முக்கியப் பங்காற்றியவர்
- 1942 ஆம் ஆண்டு யுத்த காலத்தில் மாணவர் தலைவராக பல போராட்டங்களை நடத்தியவர்,
- இந்திய தேசிய காங்கிரசில், நகரம், மாவட்டம் மற்றும் மாகாண காங்கிரஸ் தலைவராக பதவிகளை வகித்தவர்,
- விவசாயம் மற்றும் நலப்பனிகளில் ஆர்வமிக்கவர்,
- உத்தமபாளையம் நகர பஞ்சாயத்து தலைவராக பணியாற்றியவர்,
- உத்தமபாளையம் கிளைச் சிறைச்சாலையின் கௌரவ வருகையாளர் மற்றும் நலப்பணியாளர்.
# அப்துல் வாகித்

**அப்துல் வாகித்** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1962 ஆம் ஆண்டு வேலூர் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.
# அப்துல் வாகித்

## பிறப்பு

15 ஜூலை 1910 ஆம் ஆண்டு வேலூர் மாவட்டம் ஆம்பூரில் அப்துல் ரஹீம் சாஹிப் என்பவருக்கு மகனாகப் பிறந்தார்.
# அப்துல் வாகித்

## கல்வி

சென்னை முஹம்மதன் கல்லூரியில் (தற்போதைய காயிதே மில்லத் அரசினர் மகளிர் கலைக்கல்லூரியில்) பி.ஏவும், சென்னை சட்டக்கல்லூரியில் எல்.எல்.பியும் பயின்றார்.
# அப்துல் வாகித்

## பொறுப்புகள்

- தொழிலதிபர்;
- இந்திய அரசின் ஏற்றுமதி ஆலோசனைக் குழு உறுப்பினர் 1948 முதல் 1952 வரை மீண்டும் 1952 முதல் 1954 வரை
- 1953 ஆம் ஆண்டு முதல் இந்திய அரசின் தோல் பொருள் வளர்ச்சி கவுன்சில் உறுப்பினர்
- 1958 ஆம் ஆண்டு முதல் காதி கிராமிய கைத்தொழில் ஆணையத்தின் தோல் பொருள் வளர்ச்சி ஆலோசனைக் குழு உறுப்பினர்,
- 1952 ஆம் ஆண்டு முதல் இந்திய தர நிர்ணய சபை புதுடில்லி - இரசாயன பிரிவு , ஆலோசனைக் குழு உறுப்பினர்,
- 1957 ஆம் ஆண்டு முதல் மெட்ராஸ் தோல் பொருள் ஏற்றுமதி மேம்பாட்டு கவுன்சில் நிர்வாகக் குழு,
- தெற்கு இந்தியா ஸ்கின்ஸ் மற்றும் மறைமாவட்ட வர்த்தக சங்கத்தின் நிர்வாகக் குழு உறுப்பினர், சென்னை.
# ஜீன்ஸ் (தொலைக்காட்சி நிகழ்ச்சி)

**ஜீன்ஸ்** என்பது 2015ஆம் ஆண்டு முதல் ஜீ தமிழ் தொலைக்காட்சியில் ஒளிபரப்பான ஒரு விளையாட்டு நிகழ்ச்சி ஆகும். இந்த நிகழ்ச்சியின் முதல் மற்றும் இரண்டாம் பருவத்தை நடிகை ரோஜா தொகுத்து வழங்கினார். மூன்றாம் பருவத்தை நடிகை பிரியா ராமன் தொகுத்து வழங்குகின்றார். இந்த நிகழ்ச்சி சூன் 17, 2018 முதல் ஒவ்வொரு ஞாயிற்றுக்கிழமைகளில் பிற்பகல் 2:30 மணிக்கு ஒளிபரப்பானது.
# ஜீன்ஸ் (தொலைக்காட்சி நிகழ்ச்சி)

## நிகழ்ச்சியின் சுருக்கம்

இந்த நிகழ்ச்சியில் சாதாரணா மக்கள் அவர்களின் குடும்பத்தினருடன் கலந்து கொள்ளவர்கள். ஒவொரு பகுதியிலும் 2 பிரபலங்கள் கலந்து கொண்டு அவர்கள் யார் யாருடைய யாடை (ஜீன்ஸ்) என்று கொடுக்கப்படும் நேரத்தில் கண்டுபிடிக்க வேண்டும். முதலில் இந்த நிகழ்ச்சியில் பங்கு பெரும் பிரபலங்களுக்கு முதலிலே பணம் கொடுக்கப்படும், நிகழ்ச்சியில் வெற்றி பெறுவதை பொறுத்து அவர்களின் பணம் பல லட்சங்கள் வரை அதிகரிக்கும். இவ் போட்டியில் 4 சுற்று நடைபெறும்.
# ஜீன்ஸ் (தொலைக்காட்சி நிகழ்ச்சி)

## பருவங்கள்

| தொடர் அறிமுகக் காட்சி | தொடர் இறுதி | நேரம் |
| --- | --- | --- |
| 1 | 26 | ஞாயிறு இரவு 8 மணிக்கு |
| 2 | 89 | சனி - ஞாயிறு இரவு 8 மணிக்கு |
| 3 | ஞாயிறு பிற்பகல் 1:30 மணிக்கு | } |
# செஞ்சேரிமலை

**செஞ்சேரிமலை** என்பது தமிழ்நாட்டில் கோவை மாவட்டத்தில், சூலூர் வட்டத்திற்கு உட்பட்ட ஓர் கிராமமாகும். இங்கு மலைமேல் அமைந்துள்ள *அருள்மிகு ஸ்ரீ மந்தரகிரி வேலாயுத சுவாமி* திருக்கோவில் திருவிழா வெகு விமரிசையாக கொண்டாடப்படுகிறது. முன்னாள் தமிழ்நாடு முதலமைச்சர் ஜெயலலிதா இக்கோவிலை இந்து சமய அறநிலையத்துறை கட்டுப்பாட்டின் கீழ் கொண்டு வந்தார். இக்கோவில் புதுப்பிக்கப்பட்டு நல்ல தோற்றத்துடன் காணப்படுகிறது. இப்பகுதியானது தென்னை விவசாயத்திற்குப் பெயர் பெற்று விளங்குகின்றது.
# செஞ்சேரிமலை

## வரலாறு

தன்னை அடைந்தார்க்கு மட்டும் இன்றி மனதில் நினைத்தார்க்கும் இன்பங்களையும் நல்வாழ்வையும் அளிக்கும் பொருட்டு அருள்மிகு மந்திரகிரிவேலாயுத சுவாமி என்னும் திருப்பெயருடன் ஆறுமுகப்பெருமானாய் எழில்மிகு மேனி தாங்கி அருளும் தலம் தென்சேரிமலை என்பதாகும். இத்தலம் கொங்கு வள நாட்டில் கோவை மாவட்டம்,சூலூர் வட்டம்,சுல்தான் பேட்டை ஒன்றியத்தில் அமைந்துள்ளது.இத்தலம் குன்றுதோறடல் என்ற சிறப்பின் படியும் ஆதிபடைவீடு என்றும் சிறப்பாக வழங்கப்படுகிறது.  
தேவர்களைத் துன்புறுத்தும் அசுர மன்னன் சூரபத்மனை அழிக்க முருகன் படைக்கப்பட்டான். முருகன் போருக்குப் பயணத்தைத் தொடங்குவதற்கு முன், பார்வதி சிவபெருமானால் சத்ருசம்ஹார மந்திரத்தை உபதேசிக்க விரும்பினார். முருகன் தந்தையை அணுகியபோது, கடும் தவம் செய்த பிறகுதான் முடியும் என்றும், கடம்ப மரம், கங்கை நீர், தர்பை, மகாவிஷ்ணுவுக்கு சிவ தீக்ஷை பெற்ற சந்நிதி என நான்கு வேதங்கள் இருக்கும் இடத்தில்தான் செய்ய வேண்டும் என்றும் கூறினார்  
முருகப்பெருமான் பூமிக்கு வந்து இத்தனை குணாதிசயங்கள் கொண்ட இடத்தைத் தேடத் தொடங்கினார். செஞ்சேரிமலையில் - கடம்ப மரம், தர்பை, ஞான தீர்த்த சுனை வடிவில் கங்கை நீர் மற்றும் மகாவிஷ்ணு சிவ தீக்ஷை பெற்ற சின்னமலை ஆகிய இடங்களில் எல்லாம் நேர்கோட்டில், அருகருகே அமைந்துள்ளன. அவர் இங்கே தவம் செய்தார், முழு திருப்தியடைந்த பிறகு, சிவன் மந்திரத்தை உபதேசித்தார் மற்றும் வெல்ல முடியாத சக்திகளையும் வழங்கினார். மந்திரம் இங்கு பரிபாலனம் செய்யப்பட்டதால், அது மந்திரகிரி ஆனது.  
இந்த செஞ்சேரிமலை முருகன் கோவில் முதலில் கரிகால சோழனால் கட்டப்பட்டது மற்றும் கி.பி 13 ஆம் நூற்றாண்டில் மூன்றாம் வீர பல்லாலனால் புதுப்பிக்கப்பட்டது.  
இந்த கோவில் ஒரு சிறிய குன்றின் மீது அமைந்துள்ளது. மூலவர் மந்திராசலமூர்த்தி / தண்டாயுதபாணி / வேலாயுத சுவாமி என்று அழைக்கப்படுகிறார். வேலாயுதம் தனது 12 கைகளுடன், சேவல் சின்னம் கொண்ட கொடியையும், இடது கையில் சேவலையும் ஏந்தியபடி அருள்பாலிக்கிறார். உற்சவர் முத்துக்குமாரர். விஷ்ணு பகவான் வலது கையில் சிவலிங்கத்துடன் அருள்பாலிப்பது இக்கோயிலின் சிறப்பு. நவகிரக சன்னதியில் சூரிய பகவான் மேற்கு நோக்கிய நிலையில் மற்ற கிரகங்கள் அவருக்கு எதிராக உள்ளன.  
சாயிலோக தீர்த்தம், ஞான தீர்த்த சுனை, சரஸ்வதி தீர்த்தம், லக்ஷ்மி தீர்த்தம், பிரம்ம தீர்த்தம், கனர் சுனை மற்றும் வள்ளி தீர்த்தம் ஆகியவை இக்கோயிலுடன் தொடர்புடைய தீர்த்தங்களாகும். கோடையில் கூட வறண்டு போகாத வற்றாத நீரூற்று இந்த மலையில் உள்ளது. ஸ்தல விருட்சம் என்பது கடம்ப மரம் (நியோலமார்க்கியா கடம்ப).
# செஞ்சேரிமலை

## பொருளாதாரம்

- இந்த பகுதியில் பெரும்பாலும் விவசாயம் மற்றும் கோழிப்பண்ணை தொழிலையே நம்பி உள்ளனர்.
- மேலும் இங்கு வாழ்பவர்கள் பெரும்பாலும் கூலி தொழிலையே நம்பி உள்ளனர்.
- மேலும் அரசு பள்ளி இங்கு உள்ளது.
- தனியார் பள்ளிகள் இங்கு உள்ளது.
# செஞ்சேரிமலை

## போக்குவரத்து

இங்கிருந்து மாவட்ட தலைநகரான கோயமுத்தூருக்கு பேருந்து வசதி உள்ளது. மேலும் பல்லடம், காமநாயக்கன்பாளையம், சுல்தான்பேட்டை, பொள்ளாச்சி, சூலூர், உடுமலைப்பேட்டை, பெதம்பம்பட்டி என அருகாமை நகரங்களுக்கும் பேருந்து வசதி உள்ளது.  
- செஞ்சேரிமலை கிணத்துக்கடவு ரயில் நிலையத்திலிருந்து 22 கி.மீ. தொலைவிலும், பல்லடத்திலிருந்து 24 கி.மீ. தொலைவிலும், பொள்ளாச்சியிலிருந்து 30 கி.மீ. தொலைவிலும், உடுமலைப்பேட்டையிலிருந்து 30 கி.மீ. தொலைவிலும், கோயம்புத்தூர் விமான நிலையத்திலிருந்து 42 கி.மீ. தொலைவிலும், கோயம்புத்தூரில் இருந்து 35 கி.மீ. தொலைவிலும் கோயில் அமைந்துள்ளது. உடுமலைப்பேட்டை மற்றும் பொள்ளாச்சியில் இருந்து செஞ்சேரிமலைக்கு ஏராளமான நகரப் பேருந்துகள் உள்ளன.
# செஞ்சேரிமலை

## மக்கள் தொகை

2011 இந்திய மக்கள் தொகை கணக்கெடுப்பு படி இங்கு 1,765 பேர் வசிக்கின்றனர். இவற்றில் 49.02% பேர் ஆண்களும் 50.98% பேர் பெண்களும் வசிக்கின்றனர்.
# செஞ்சேரிமலை

## தை பூச தேர் திருவிழா

இங்கு மலைமேல் அமைந்துள்ள மந்தரகிரி வேலாயுத சுவாமிக்கு வருடாவருடம் தேர்த் திருவிழா மிகவும் வெகு விமரிசையாக கொண்டாடப்படுகிறது. குறிப்பாக 2 தேர்கள் வடம்பிடித்து இழுக்கப்படுகிறது. முதல் தேர் **செஞ்சேரிப்புத்தூர்** தேர் இழுக்கப்படும். பிறகு இரண்டாவது தேர் **செஞ்சேரிமலை** தேர் இழுப்பர். இவ்விரு தேர்களையும் புதுப்பிக்க வருடாவருடம் நிதி ஒதுக்கீடு செய்யப்பட்டுள்ளது. உள்ளூர் மட்டுமின்றி வெளி மாவட்டத்தில் இருந்தும் தேர்த் திருவிழாவிற்கு பக்தர்கள் வருவதுண்டு.
# செஞ்சேரிமலை

## சின்ன மலை சுந்தரராஜ பெருமாள் திருக்கோவில்.

செஞ்சேரிமலைக்கு அருகாமையில் அமைந்துள்ள மற்றொரு கோவில் **சின்ன மலை பெருமாள் கோவில்** ஆகும். இங்கு புரட்டாசி மாதத்தில் தேர்த் திருவிழா நடைபெறும். முன்னாள் தமிழக முதலமைச்சர் ஜெயலலிதா ஆட்சியில் இந்து அறநிலையத்துறை கீழ் கொண்டுவரப்பட்டது. இக்கோவில் மலைமேல் செல்ல தார் சாலை அமைக்கப்பட்டுள்ளது.
# ரோசி சேனாநாயக்க

**ரோசி சேனாநாயக்க** (*Rosy Senanayake*, ) என்றழைக்கப்படும் **பெர்னதின் ரோஸ் சேனாநாயக்க**, (*Bernadine Rose Senanayake*, பிறப்பு: சனவரி 5, 1958),) இலங்கையின் அரசியல்வாதியும் தற்பொழுது கொழும்பு மாநகர முதல்வரும் ஆவார். இவர் இலங்கை பிரதமர் ரணில் விக்கிரமசிங்க அலுவலகத்தின் செய்தித் தொடர்பாளர் மற்றும் பிரதமர் அலுவலகத்தின் துணைத் தலைவராகவும் உள்ளார். ரோசி சேனாநாயக்க அதிபர் மைத்திரிபால சிறிசேனவின் கட்டுப்பாட்டிலுள்ள குழந்தைகள் விவகாரங்களுக்கான துறையில் முன்னாள் மாநில அமைச்சராக இருந்தார். இவர் சமூக ஆர்வலர்; முன்னாள் அழகுராணி; தற்பொழுதைய இலங்கைப் நாடாளுமன்ற உறுப்பினர்; மேலும் இவர் இலங்கையின் மேற்குப் பிராந்தியத்தின் எதிர்கட்சிக் குழுவின் தலைவராகவும் இருந்தார். ஐக்கிய தேசியக் கட்சியின் சார்பில் மேற்கு கொழும்பு வாக்காளர் தொகுதியின் முதன்மை ஒருங்கிணைப்பாளராகவும் இருந்தார். ரோசி சேனாநாயகே மலேசியாவுக்கான இலங்கை உயர் ஆணையாளராகப் பணியாற்றியுள்ளார். ஐக்கிய நாடுகள் சபையில் மக்களுக்கான நிதிக்குழுவின் நல்லெண்ணத் தூதுவராகவும் இருந்தார். பல்வேறு சிக்கலான பிரச்சினைகளுக்கிடையிலும், எதிர்ப்புகளுக்கிடையேயும் சிறந்த முறையில் செயல்படக்கூடியவராக ரோசி சேனநாயகே அறியப்படுகிறார்.
# ரோசி சேனாநாயக்க

## அழகு ராணி

1980 இல் உலக அழகிப் போட்டியில் இலங்கை அழகியாகப் போட்டியிட்டார். 1981 இல் ஆசியா பசிபிக் பன்னாட்டு அழகிப்போட்டியில் தேர்ந்தெடுக்கப்பட்டார். 1985 இல் திருமதி உலக அழகிப்போட்டி நடைபெற்ற போது, ரோசி சேனநாயகே அதில் முதலாவதாகத் தேர்ந்தெடுக்கப்பட்டார்.
# ரோசி சேனாநாயக்க

## சமூகப்பணி

ரோசி சேனாநாயக தனது வாழ்க்கை முழுவதையும் இலங்கையில் தொழில் வளர்ச்சிக்காக அர்ப்பணித்துள்ளார். குறிப்பாக உலக வர்த்தகத்திற்கான இலங்கை வணிகத்தை ஊக்குவிப்பதற்கான பணிகளை மேற்கொண்டுள்ளார். இலங்கையின் வயது வந்தோர் மற்றும் பெண்களுக்கான உரிமைகளுக்காக இவர் பணியாற்றுகிறார். ஐக்கிய நாடுகள் சபையின் நல்லெண்ணத் தூதுவராக இருந்த சமயத்தில் தேசிய இளைஞர் மன்றத்தின் வழியே இளைஞர்கள் மற்றும் இலங்கையின் புலம் பெயர்ந்த பெண்களின் இனப்பெருக்க உடல்நலம் தொடர்பான சேவைகளை ஊக்குவிக்கும் சுகாதார நடவடிக்கைகளை மேற்கொண்டார்.
சேனாநாயக்க தனியார் துறையின் ஒத்துழைப்புடன் தனியார் துறையில் பணிபுரியும் தொழிலாளர்களின் இனப்பெருக்க உடல் நலம் தொடர்பான சுகாதார நடவடிக்கைகளில் ஈடுபட்டார். சமீபமாக இனப்பெருக்க சுகாதாராச் சேவைகள் பற்றிய ஒரு படத்தில் நடித்துள்ளார். இவருடைய புகழ்பெற்ற பகல் நேரத் தொலைக்காட்சி நிகழ்ச்சியான ’எலியா’ மூலம் இலங்கையின் பெண்கள் மற்றும் குழந்தைகளுக்கான ஒர் அடையாளச் சின்னமாக விளங்குகிறார்.
# அனைத்திந்திய மருத்துவ அறிவியல் கழகம், மதுரை

**அனைத்திந்திய மருத்துவ அறிவியல் கழகம், மதுரை** (All India Institute of Medical Sciences, AIIMS Madurai) தமிழ்நாட்டின் மதுரை மாவட்டம், திருப்பரங்குன்றம் வட்டம், தோப்பூரில் அமைய இருக்கின்றது. அரசு மருத்துவக் கல்லூரியுடன் கூடிய மருத்துவ ஆய்வு பல்கலைக்கழகமும் அமைய இருக்கின்றது. தன்னாட்சி பெற்ற இந்த மருத்துவக் கழகம் இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.
# அனைத்திந்திய மருத்துவ அறிவியல் கழகம், மதுரை

## அமைய இருக்கும் இடம்

தோப்பூர் கிராமம், மதுரை - கன்னியாகுமரி தேசிய நெடுஞ்சாலை 7 (இந்தியா) ல் , மதுரையிலிருந்து திருமங்கலம் செல்லும் வழியில் 13 கிலோ மீட்டர் தொலைவில் தோப்பூர் என்னும் கிராமம் இருக்கின்றது. மதுரை வானூர்தி நிலையத்திலிருந்து 10 கிலோ மீட்டர் தொலைவிலும் உள்ளது.
.
# அனைத்திந்திய மருத்துவ அறிவியல் கழகம், மதுரை

## அடிக்கல் நாட்டு விழா

மதுரை தோப்பூரில் 2019 ஆம் ஆண்டு ஜனவரி 27 ஆம் நாள் இந்திப் பிரதமர் நரேந்திர மோடி இம்மருத்துவமனைக்கான அடிக்கல் நாட்டுகிறார். இம்மருத்துவமனை 264 கோடி ரூபாய் செலவில் அமைய உள்ளது.
# அனைத்திந்திய மருத்துவ அறிவியல் கழகம், மதுரை

## வகுப்புகள்

மதுரை, அகில இந்திய மருத்துவ அறிவியல் கழகத்தில் (எய்ம்ஸ்) முதலாம் ஆண்டு எம்பிபிஎஸ் மாணவர்களுக்கான வகுப்புகள் ராமநாதபுரம் அரசு மருத்துவக் கல்லூரி மருத்துவமனையில் உள்ள தற்காலிக வளாகத்தில் ஏப்ரல் 4 2022ல் தற்காலிகமாக தொடங்கியது. புதுச்சேரியில் உள்ள ஜவஹர்லால் முதுகலை மருத்துவக் கல்வி மற்றும் ஆராய்ச்சி நிறுவனம் (ஜிப்மர்), மதுரை எய்ம்ஸ் மருத்துவமனைக்கான வழிகாட்டி நிறுவனமாக நியமிக்கப்பட்டுள்ளது.
# விசுனெவைட்டு

**விசுனெவைட்டு** (*Vishnevite*) என்பது (Na, Ca, K)6(Si, Al)12O24[(SO4),(CO3), Cl2]2-4•nH2O. என்ற வேதி வாய்ப்பாட்டால் விவரிக்கப்படும் கங்கிரினைட்டு குழு கனிமமாகும். இக்கனிமத்தை சல்பேட்டிக் கங்கிரினைட்டு என்ற பெயராலும் அழைக்கலாம். இக்கனிமம் அறுகோணப் படிகங்களால் ஆனது ஆகும்.  
பன்னாட்டு கனிமவியல் சங்கம் விசுனெவைட்டு கனிமத்தை Vhn என்ற குறியீட்டால் அடையாளப்படுத்துகிறது.
# பெர்ரி-ஓபெர்டைட்டு

**பெர்ரி-ஓபெர்டைட்டு** (*Ferri-obertiite*) என்பது Na(Na<sub>2</sub>)(Mg<sub>3</sub>Fe<sup>3+</sup>Ti)(Si<sub>8</sub>O<sub>22</sub>)O<sub>2</sub>. என்ற வேதி வாய்ப்பாட்டால் விவரிக்கப்படும் ஒரு கனிமமாகும். இக்கனிமம் ஆம்பிபோல் குழுவைச் சேர்ந்த்தென 2015 ஆம் ஆண்டு முறையாக அனைத்துலக கனிமவியல் சங்கம் அங்கீகரித்தது.  
பெர்ரி-ஓபெர்டைட்டு கனிமம் உயர் உவர்தன்மை கொண்ட கனிமமாகும். குறிப்பாக ஐதராக்சில் குழுவுக்குப் பதிலாக ஆக்சிசன் முன்னிலையில் இது அடையாளப்படுத்தப்படுகிறது. அல்லது டபிள்யூ தளத்தில் புளோரின் முன்னிலையில் அடையாளப்படுத்தப்படுகிறது. இத்தளத்தில் பெரிக் இரும்பும் தைட்டானியமும் இருப்பதால் நிலவும் உயர் நேர்மின் சுமையை புளோரின் ஈடு செய்கிறது. பல ஆம்பிபோல் குழு கனிமங்கள் போல பெர்ரி ஓபெர்டைட்டும் ஒற்றைச் சரிவச்சும் C2/m இடக்குழு அமைப்பும் கொண்டுள்ளது.
# அமாக்சிசிலின்

**அமாக்சிசிலின்** (*Amoxicillin*) ஒரு நுண்ணுயிர்க்கொல்லி ஆகும்.
# அமாக்சிசிலின்

## வரலாறு

1958 ஆம் ஆண்டில் கண்டுபிடிக்கப்பட்டு 1972 ஆம் ஆண்டில் இம்மருந்து பயன்பாட்டிற்கு வந்தது. உலகச் சுகாதார நிறுவனம் (WHO) இதனை அத்தியாவசிய மருந்துகள் பட்டியலில் சேர்த்துள்ளது. குழந்தைகளுக்குப் பரிந்துரைக்கப்படும் நுண்ணுயிர்க்கொல்லிகளில் இம் மருந்து முக்கியமானது.
# அமாக்சிசிலின்

## மருத்துவப் பயன்

காதின் நடுப்பகுதி, தொண்டை, தோல், சிறுநீர்க் குழாய் பகுதி ஆகியவற்றில் தொற்று, நிமோனியா, சால்மோனல்லா தொற்று, கிளமிடியா தொற்று, லைம் நோய் போன்றவற்றிற்கு எதிராகப் பயன்படுத்தப்படுகிறது.
# டி. பி. சித்தலிங்கையா

**பேராசிரியர் தி. ப. சித்தலிங்கையா** (**T. B. Siddhalingaiah**), மதுரை காமராசர் பல்கலைக்கழகத்தின் சைவ சித்தாந்தத் துறை பேராசிரியராகவும் மற்றும் தொலைநிலைக் கல்வி நிறுவினத்தின் இயக்குநராகவும் பணியாற்றி ஓய்வு பெற்றவர். இவர் சைவ சித்தாந்தம், இந்தியத் தத்துவம், தமிழ் இலக்கியம் மற்றும் தமிழ் இலக்கணத்தில் வல்லுநர் ஆவார். இவர் தற்போது சென்னையில் உள்ள ஆசிய ஆய்வு நிறுவனத்தில் பன்னிரு திருமுறைகள் மையத்தின் இயக்குநராக செயல்படுகிறார்.
# டி. பி. சித்தலிங்கையா

## படைப்புகள்

- *ஊரும் சேரியும்*
- Origin and Development of Saiva Siddhanta (1979)
- Samudaya Beedhi (1986)
- Meyyunarvu Malargal (1993)
# டி. பி. சித்தலிங்கையா

## மொழிபெயர்ப்பு நூல்கள்

- மண்ணும் மனிதரும் (கன்னட மூல நூல் மரலி மண்ணிகெ - முனைவர் சிவராம காரந்த்)
# டி. பி. சித்தலிங்கையா

## தமிழ் இணையக் கல்விக்கழக வகுப்பறைகள்

பேராசிரியர் டி. பி. சித்தலிங்கையா, தமிழ் இணையக் கல்விக்கழகம் வாயிலாக கீழ்கண்ட பாடங்களை காணொலி மூலம் நடத்தியுள்ளார். அவைகள் பின்வருமாறு:  
- ஆங்கிலம் வழி தமிழ் கற்க
- சைவம்
- வைணவம்
- தோத்திரம் (திருமுறைகள்)
# டூலெட்

**டூலெட்** (To let) 2018-இல் இந்தியத் தமிழ்-மொழியில் வெளிவந்த குறும்படமாகும்.. இதை எழுதி, இயக்கி, ஒளிப்பதிவு செய்தவர் செழியன். இவரது மனைவி பிரேமா இப்படத்தை தயாரித்துள்ளார். இதில் சந்தோஷ் ஸ்ரீராம், சுசீலா, தருண் ஆகியோர் நடித்திருந்தனர். இது 65வது தேசிய திரைப்படவிழாவில் சிறந்த தமிழ்த் திரைப்படத்திற்கான தேசிய விருதினையும், கோவாவில் நடைபெற்ற 49வது பன்னாட்டுத் திரைப்பட விழாவில் சிறப்பு நடுவர் பரிந்துரை விருதினையும் பெற்றது.
# டூலெட்

## கதை சுருக்கம்

இளங்கோ திரைப்படத்துறையில் உதவி இயக்குநராக வேலை பார்க்கிறான். அவன் தனது மனைவி அமுதா மற்றும் 5 வயது நிரம்பிய தனது மகன் சித்தார்த்துடன் ஒரு வாடகை குடியிருப்பில் வசித்து வருகிறான். அந்த வீட்டின் உரிமையாளர் தகவல் தொழில்நுட்பம் துறையில் வேலை பார்ப்பவர்களுக்கு வீட்டை வாடகைக்கு விட்டால் அதிகமாக பணம் கிடைக்கும் என்று எண்ணுகிறார். அதனால்,இளங்கோ குடும்பத்தினரை 30 நாட்கள் கெடு வைத்து வீட்டைக் காலி செய்யும்படி கூறுகிறார். வாடகை வீட்டிலிருந்த குடும்பத்தை காலி செய்யும்படி வீட்டின் உரிமையாளர் கூறுவதால் ஏற்படும் சிக்கல்களை சித்தரிக்கிறது. செழியன் இப்படத்திற்கு திரைக்கதை எழுதி ஒளிப்பதிவு செய்துள்ளார்
# டூலெட்

## வெளியீடும் வரவேற்பும்

2017, 2018 இல் நடைபெற்ற பல்வேறு திரைப்பட விழாக்களில் இது திரையிடப்பட்டது.
# டூலெட்

## விமர்சனங்கள்

ஆஸ்கார் விருது பெறா ஈரானிய இயக்குநர் *அஸ்கர் ஃபர்ஹாடி*, இது முழுமையான திரைப்படம் எனகூறினார். இந்தியத் திரைப்படத் தயாரிப்பாளர் அடூர் கோபாலகிருஷ்ணன் இத்திரைப்படத்தை மிகவும் புத்திசாலித்தனமான, அழகிய திரைப்படம் என பாராட்டினார். இலங்கைத் திரைப்படத் தயாரிப்பாளர் பிரசன்ன வித்தனகே *உண்மையான அக்கறையுடன் எடுக்கப்பட்ட ஒரு உண்மையான திரைப்படம்* என்று இப்படத்தையும் பாராட்டினார்.[
# டூலெட்

## விருதுகள்

இப்படம் 65 ஆவது தேசிய பட விழாவில் சிறப்பம்சமான தமிழ்ப்படம் என்ற பிரிவில் விருதைப் பெற்றது. 2017 கொல்கத்தா திரைப்பட விழாவில், சிறந்த இந்தியப் படத்துக்கான விருதைப் பெற்றது. திரைக்கு வரும் முன்னரே 26 பன்னாட்டு விருதுகளை வென்றும், விருதுக்காக 80 தடவைகள் முன்மொழியப்பட்டும் உள்ளது.
# பெரோ-ஆக்டினோலைட்டு

**பெரோ-ஆக்டினோலைட்டு** (*Ferro-actinolite*) என்பது பெரசு இரும்பு மிகுந்த கனிமமாகும். இனோசிலிக்கேட்டு குழு கனிமங்கள் வகையின் இரட்டைச் சங்கிலி சுண்ணாம்பு ஆம்பிபோல் துணைக்குழுவில் உள்ள ஆக்டினோலைட்டு-டிரெமோலைட்டு தொடர் திண்மக் கரைசல் வரிசையின் கடைசி உறுப்பினர் பெரோ ஆக்டினோலைட்டு ஆகும்.  
இத்தொடரிலுள்ள அனைத்து கனிமங்களும் ஒற்றைச் சரிவச்சு படிகத் திட்டத்தில் படிகமாகியுள்ளன.
கீழ்கண்ட வாய்ப்பாடுகளின் ஒப்பீடு நன்கு அறியப்பட்ட உறுப்பினர்கள் ஒரே வரிசைத் தொடருக்குள் எவ்வாறு இடம்பிடித்துள்ளன என்பதை தெரிவிக்கிறது.  
டிரெமோலைட்டு: ☐Ca<sub>2</sub>(Mg<sub>5.0-4.5</sub>Fe<sup>2+</sup><sub>0.0-0.5</sub>)Si<sub>8</sub>O<sub>22</sub>(OH)<sub>2</sub></br>
ஆக்டினோலைட்டு: ☐Ca<sub>2</sub>(Mg<sub>4.5-2.5</sub>Fe<sup>2+</sup><sub>0.5-2.5</sub>)Si<sub>8</sub>O<sub>22</sub>(OH)<sub>2</sub></br>
பெரோ-ஆக்டினோலைட்டு: ☐Ca<sub>2</sub>(Mg<sub>2.5-0.0</sub>Fe<sup>2+</sup><sub>2.5-5.0</sub>)Si<sub>8</sub>O<sub>22</sub>(OH)<sub>2</sub>  
சில பதிலி நேர்மின் அயனிகள் Ca, Mg, அல்லது Fe அயனிகளை இடப்பெயர்ச்சி செய்யலாம். பொட்டாசியம் (K), அலுமினியம் (Al), மாங்கனீசு (Mn), தைட்டானியம் (Ti), மற்றும் குரோமியம் (Cr) உள்ளிட்டவை அந்த பதிலி அயனிகளாகும். புளோரின் எதிர்மின் அயனி பகுதியாக ஐதராக்சில் அயனி (OH) இடப்பெயர்ச்சி செய்யலாம்.
# பெரோ-ஆக்டினோலைட்டு

## இயற்பியல் பண்புகள்

ஆக்டினோலைட்டுகளைக் காட்டிலும் பெரோ ஆக்டினோலைட்டு பட்டகங்கள் நிறத்தில் அதிக அடர்த்தியைக் கொண்டுள்ளன. இரும்பு உள்ளடக்கம் அதிகமாக இருப்பது இதற்கு காரணமாகும். ஆனால் மெல்லிய துண்டுகளில் அல்லது விளிம்பைச் சுற்றியுள்ள இடங்களில் அடர் பச்சை நிறம் காணப்படுகிறது. மோவின் அளவு கோலில் இதன் கடினத்தன்மை மதிப்பு 5-6 என்ற அளவுடன் வெள்ளைக் கீற்றுகளுடன் நொறுங்கும் தன்மை கொண்டதாக உள்ளது. பெரோ-ஆக்டினோலைட்டின் ஒளி விலகல் எண்ணும் ஆக்டினோலைட்டைக் காட்டிலும் அதிகமாகும்.
# கிராசைட்டு

**கிராசைட்டு** (*Crossite*) என்பது Na<sub>2</sub>(Mg,Fe)<sub>3</sub>(Al,Fe)<sub>2</sub>Si<sub>8</sub>O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இனோசிலிக்கேட்டு இரட்டைச் சங்கிலி கட்டமைப்பில் உவர் ஆம்பிபோல் குழுவைச் சேர்ந்த கனிமமாக இது வகைப்படுத்தப்படுகிறது. ஓர் அரிய வகைக் கனிமமான இது சோடியம் மிகுந்த ரைபெக்கைட்டு என்ற ஆம்பிபோலின் துணைக்குழுவில் சேர்க்கப்படுகிறது. மேலும் ஆம்பிபோல் குழு கனிமங்களில் உள்ள கிளாவ்கோபேன் மற்றும் மக்னீசியோரைபெக்கைட்டு இரண்டுக்கும் இடைப்பட்டநிலை கனிமமாகவும் கருதப்படுகிறது . 1907 இல் மதிப்பிழந்தது என்பது அனைத்துலக கனிமவியல் சங்கத்தின் நிலையாகும்.  
அமெரிக்க நிலவியல் அளக்கைத் துறையின் பாறையியல் அறிஞர் சார்லசு விட்மான் கிராசு என்பவர் கண்டறிந்த காரணத்தால் கனிமத்திற்கு கிராசைட்டு என்ற பெயர் வந்தது.
# ஒசாரிசாவெயிட்டு

**ஒசாரிசாவெயிட்டு** (*Osarizawaite*) என்பது PbCuAl<sub>2</sub>(SO<sub>4</sub>)<sub>2</sub>(OH)<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சல்பேட்டுக் கனிமமான இது பசுமஞ்சள் நிறத்தில் சாய்சதுரப் படிகங்களாகக் காணப்படுகிறது.  
சப்பானின் ஒன்சூ தீவிலுள்ள அகிட்டா மாவட்டத்தில் ஒசாரிசாவா சுரங்கத்தின் ஆக்சிசனேற்ற மண்டலத்தில் 1961 ஆம் ஆண்டு முதன் முதலில் இக்கனிமம் கண்டறியப்பட்டது.
# சுக்கோவ் வெடிப்புச் செயல்முறை

, உருசியா, 1934]]  
**சுக்கோவ் வெடிப்புச் செயல்முறை** (*Shukhov cracking process*) என்பது ஒரு வெப்ப வெடிப்புச் செயல்முறையாகும். விளாடிமிர் சுக்கோவ் மற்றும் செர்கை காவ்ரிலோவ் ஆகியோர் இச்செயல்முறையை உருவாக்கினர். பெட்ரோ வேதியியல் தொழிற்சாலைகளுக்கு முக்கியத் தேவையாகக் கருதப்படும் முதல் வெப்ப வெடிப்பு நுட்பங்களை சுக்கோவ் வடிவமைத்து கட்டினார். இவருடைய காப்புரிமை (சுக்கோவ் வெடிப்புச் செயல்முறை-உருசியப் பேரரசு காப்புரிமை எண்.12926, நாள் 1891 ஆம் ஆண்டு நவம்பர் 27 முதல்). இச்செயல்முறை செயற்படத் தொடங்கிய பின்னர் செந்தர எண்ணெய் செயல்முறை காப்புகள் (பர்டன் செயல்முறை-அமெரிக்க காப்புரிமை எண் 1,049,667, நாள் 1913 சனவரி 7) எண்ணெய் சுத்திகரிப்பு தொடர்பானவை பயனற்றதாகப் போயின. 1937 ஆம் ஆண்டில் சுக்கோவின் வெடிப்புச் செயல்முறையானது வினையூக்க வெடிப்பாக மாற்றியமைக்கப்பட்டது. இன்றளவிலும் டீசல் உற்பத்திக்கு வினையூக்க வெடிப்பு செயல்முறையே பயன்படுத்தப்படுகிறது.
# கைவினைஞர் முன்னேற்றக் கட்சி

**அகில இந்திய கைவினைஞர் முன்னேற்றக் கட்சி** என்பது தமிழகத்திலுள்ள ஒரு அரசியல் கட்சியாகும். இக்கட்சியின் மாநில பொது செயலாளர் பொன். கனகராஜ் மற்றும் நிறுவனத் தலைவர் விசு சிவக்குமார் ஆவார்கள். விஸ்வகர்ம ஐந்தொழிலாளர்கள் வாழ்வுரிமை மாநாட்டை 2011 பிப்ரவரி 20 ஆம் நாள் திருச்சியில் நடத்தியது.
# கைவினைஞர் முன்னேற்றக் கட்சி

## கோரிக்கைகள்

- விஸ்வகர்ம சமூக மக்களை மிகவும் பிற்படுத்தப்பட்டோர் பட்டியலில் சேர்க்கவேண்டும் மேலும் கல்வி, வேலைவாய்ப்பில் 10 சதவீத இடஒதுக்கீடு அளிக்கவேண்டும்.
# அமினோதயசோல்

**2-அமினோதயசோல்** (*2-Aminothiazole*) என்பது C<sub>3</sub>H<sub>4</sub>N<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு பல்லின வளைய அமீனாக தயசோல் உள்ளகத்துடன் இச்சேர்மம் தோன்றுகிறது. வளைய ஐசோதயோயூரியா என்றும் இச்சேர்மத்தை வகைப்படுத்தலாம். பிரிடின் போன்ற நெடியை உடைய இச்சேர்மம் நீர், ஆல்ககால்கள் மற்றும் டை எத்தில் ஈதர் போன்றவற்றில் கரைகிறது. கந்தக மருந்துகள், உயிர்க்கொல்லிகள், பூஞ்சைக் கொல்லிகள், சாயங்கள், வேதி வினை முடுக்கிகள் போன்ற பல்வகையான வேதிப்பொருட்களை தயாரிக்க உதவும் வினைகளை தொடங்கும் பொருளாகப் பயன்படுகிறது.  
கூடுதல் தைராய்டு சுரப்பிச் செயலாக்கச் சிகிச்சையின் போது தைராய்டு மட்டுப்படுத்தியாகவும், பாக்டீரியா எதிர்ப்பியாகவும் பயன்படுகிறது. இதற்கு மாற்றாக இதன் டார்ட்டரேட்டு உப்பும் பயனாகிறது. புரதப் பிழையால் பாதிக்கப்பட்டு உருவாகும் நரம்புமூலச்செல்புற்று நோய்க்கு சிகிச்சையளிப்பதற்கு அமினோதயசோல் பயன்படுத்தலாமென்று சமீபத்திய ஆய்வுகள் தெரிவிக்கின்றன .  
இரண்டாம் வகை டோப்போ ஐசோமரேசான வோசாரோக்சின் என்ற கார்பாக்சிலிக் அமிலத்தை தயாரிக்கப் பயன்படுகிறது என்பதே நன்கு அறியப்பட்ட பயனாகும்.
# நிம்சோவிட்சு தற்காப்பு

**நிம்சோவிட்சு தற்காப்பு** (*Nimzowitsch Defence*) என்பது வழக்கத்திற்கு மாறாக விளையாடப்படும் ஒரு சதுரங்கத் திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.  
:1. e4 Nc6  
இந்த திறப்பானது ஓர் உயர்நவீன திறப்பு ஆட்டத்திற்கு எடுத்துக்காட்டு ஆகும், இங்கு கருப்பு ஆட்டக்கார்ர் வெள்ளை நிறக் காய்களுடன் விளையாடும் ஆட்டக்காரரின் சிப்பாய்களை ஆட்டத்தின் தொடக்கத்திலேயே சதுரங்கப் பலகையின் மையத்தை ஆக்கிரமிக்க அனுமதித்து விளையாடுவதைக் குறிக்கிறது.  
கருப்பு ஆட்டக்காரரின் நோக்கம் வெள்ளையின் முன்னேற்றத்தை தடுப்பது அல்லது மத்தியிலுள்ள சிப்பாய்களை அடக்குவது அல்லது வெள்ளையை தவறான நகர்த்தல் செய்வதற்கு அனுமதித்து இறுதியில் வெள்ளை சிப்பாய்களின் மையத்தை உடைக்க தனது சொந்த காய்களை முன்னோக்கி நகர்த்த சரியான நேரத்தை நோக்கி காத்திருப்பது, அல்லது சிப்பாய் மையத்தை பாதுகாக்கும் வெள்ளைக் காய்களைத் தாக்குவது போன்ற திட்டங்கள் கருப்பின் நோக்கமாக இருக்கும்.  
இத்திறப்பு ஒருபோதும் முழுமையான நம்பிக்கையுடன் ஏற்றுக் கொள்ளக்கூடிய திறப்பு அல்ல என்று உலக சதுரங்க சாம்பியன் காரி காசுப்பரோவ் மற்றும் சதுரங்க கிராண்டு மாசுட்டர் ரேமண்டு கீன் ஆகியோர் தெரிவித்துள்ளனர்.  
ஆயினும்கூட இத்திறப்பு சாதனையாளர்களை உருவாக்கும் திறப்பாகவும், மேலதிக ஆற்றலுடன் எதிராளியின் அனுபவத்தை ஆராய்வதற்கு ஒரு பெரும் வாய்ப்பை வழங்குகிறது என்றும் கருதப்படுகிறது .  
சதுரங்க திறப்புகளுக்கான கலைக்களஞ்சியம் நிம்சோவிட்சு தற்காப்பு திறப்பை பி00 என்ற குறியீட்டால் அடையாளப்படுத்துகிறது.
# நிம்சோவிட்சு தற்காப்பு

## பிரதான நகர்தல் வரிசை: 2.d4

மையத்தை நோக்கிய முன்னேற்றத்தை வெள்ளை ஏற்றுக் கொள்கிறது. 2...d5 அல்லது 2...e5. என்ற நகர்வுகள் கருப்பின் முக்கியத் திட்டத்தில் இடம்பெறும் நகர்வுகளாகும்.
# நிம்சோவிட்சு தற்காப்பு

## பிரதான நகர்தல் வரிசை: 2.d4

### 2...d5

இத்திறப்பை உருவாக்கிய ஆரோன் நிம்சோவிட்சு விரும்பும் கருப்பின் இரண்டாவது நகர்வு 2...d5 ஆகும். இதற்கு பதிலளிக்கும் வகையில் வெள்ளை கீழ்கண்ட நகர்வுகளில் ஒன்றைத்தான் விளையாட முடியும்.  
- 3.e5, என்ற வெள்ளையின் நகர்வுக்குப் பதிலாக கருப்பு எப்போதும் 3...Bf5, என்ற நகர்வை விளையாடும். (என்றாலும் 3...f6 என்று நகர்த்துவதும் சரியே ஆனால் இது சிக்கல் நிறைந்த மாறுபாடு ஆகும்) தொடர்ந்து ...e6 நகர்வை விளையாட வேண்டும். (வெள்ளை சதுரங்களில் செல்லும் கருப்பு அமைச்சருக்கு இச்சிப்பாய் நெடு நேரத் தடையை கொடுக்காது) பின்னர் ...f6 மற்றும் ...c5 சிப்பாய்களை நகர்த்தி வெள்ளையின் மைய்ய சிப்பாய்களை தாக்குவதையும் தடுக்காது.  
- 3.exd5 Qxd5, என்று விளையாடி தொடர்ந்து 4.Nf3, நகர்வையும் அடுத்து Nc3 நகர்வையும் செய்து ராணியை தாக்கும் நோக்கில் செயல்படலாம். ஆனால் இதன் மூலம் கருப்பு 4....Bg4 அல்லது 4....e5. என்று விளையாடி வெள்ளையின் மையத்திற்கு அழுத்தத்தைக் கொடுக்கும் வாய்ப்பு உருவாகிறது.  
- 3.Nc3 dxe4 (மாறாக கருப்பு 3...e6 என்று விளையாடினால் அது பிரெஞ்சு தற்காப்பு என்ற திறப்புக்கு நெருக்கமாக சென்றுவிடும்) 4.d5 Ne5, என்று நகர்த்தி தொடர்ந்து வெள்ளை 5.Qd4 or 5.Bf4 Ng6 6.Bg3.என்று ஆட்டத்தைத் தொடரலாம்.
# நிம்சோவிட்சு தற்காப்பு

## பிரதான நகர்தல் வரிசை: 2.d4

### 2...e5

பிரித்தானிய கிராண்டு மாசுட்டர் டோனி மில்சு இந்நகர்த்தலை ஒர் உறுதியான நகர்வு என ஆதரிக்கிறார். 3.Nf3, என்று நகர்த்தி வெள்ளை சிகாட்ச்சு ஆட்டத்திற்கு நிலை மாற்றிக் கொள்ள முடியும். அல்லது 3.d5 Nce7 என்று விளையாடலாம். (3...Nb8 என்றும் கருப்பு விளையாடலாம்). இது வெள்ளைக்கு சிறிய அனுகூலத்தையே கொடுக்கும். 3.dxe5 Nxe5 என்ற நகர்த்தலையும் முயற்சிக்கலாம். இதனால் வெள்ளை அமைப்புநிலை அனுகூலத்தையே எதிர்பார்க்கிறது. 4.Nf3 என்ற சாதாரண நகர்வையோ அல்லது ஆக்ரோசமான ஆனால் வலிமையற்ற 4.f4. என்றும் விளையாடலாம்.
# நிம்சோவிட்சு தற்காப்பு

## 2.Nf3

சில தரவுத் தளங்கள் பொதுவாக வெள்ளைக்கான இரண்டாவது நகர்வு 2.Nf3 என்கின்றனmost common move. எதிரியின் திசையில் கோட்பாட்டு ரீதியிலான போருக்கு வெள்ளை ஆட்டக்காரர்கள் பெரும்பாலும் விரும்புவதில்லை.  
- கொலராடோ பலியாட்டம் எனப்படும் கூர்மையான நகர்வு 2...f5 என்ற நகர்வும் சந்தேகத்தையே அளிக்கிறது. அமெரிக்க அனைத்துலக மாசுட்டர் தாவுக் ரூட்டுக்கு இந்நகர்வு சில வெற்றிகளைக் கொடுத்துள்ளது. சமீபத்தில்கூட பின்லாந்தைச் சேர்ந்த அனைத்துலக மாசுட்டர் ஒல்லி சால்மென்சு மற்றும் சிலருக்கு இதேபோல வெற்றிகள் கிடைத்துள்ளன. இந்நகர்வு பல சிக்கல்களைத் தருகிறது. உதாரணமாக, 3.exf5 d5 4.Nh4!? e5!? 5. Qh5+ g6 6.fxg6 Nf6! 7.g7+ Nxh5 8.gxh8=Q Qxh4 9.Qxh7 Nd4, இந்நிலையில் வெள்ளை ஒரு கருப்பு யானையை கைப்பற்றி பலமாக உள்ளது. ஆனால் கருப்பின் காய்கள் அனைத்தும் நன்றாக நகரும் நிலையில் உள்ளன. வெள்ளை ராசா ஆபத்தான நிலையில் உள்ளார். 2000 ஆம் ஆண்டு டொர்ட்மண்டில் நடைபெற்ற போட்டியில் நாயிடிட்சு டோயிட்லிங் இந்த நகர்வுகளைத் தொடர்ந்து 10.Qg6+ Kd8 11.d3 Nf4! 12.Qf7 Bb4+ 13.c3 Bg4! 14.Qg8+ Kd7 15.Qg7+ Kc6 16.g3 Nf3+ 17.Kd1 Nd4+ 18.Kd2 Nf3+ 19.Kd1 Nd4+ ½–½. என்று விளையாடி ஆட்டத்தை சம்நிலையில் முடித்தார். பிரித்தானிய அனைத்துலக மாசுட்டர் கேரி லேன் 4.d4 Bxf5 5.Bb5 (பலவீனமான e5 சதுரத்தை கட்டுக்குள் வைக்கும் முயற்சி) Qd6 6.Ne5 Nf6 7.0-0 Nd7 8.Bxc6 bxc6 9.Qf3! Nxe5 (அல்லது 9...e6 10.g4 Bg6 11.Nxg6 hxg6 12.Bf4 Qb4 13.Qd3) 10.Qxf5 Nf7 11.Bf4 Qd7 12.Qxd7+ Kxd7 13.Nd2. கருப்பின் தரமற்ற சிப்பாய் கட்டமைப்பு வெள்ளைக்கு சிறிது அனுகூலத்தைக் கொடுக்கிறது. 2001 ஆம் ஆண்டு நடைபெற்ற ஐரோப்பிய குழு சாம்பியன் பட்டப் போட்டியில் சாவ் மற்றும் சால்மென்சு இடையிலான போட்டியில் வெள்ளை வெற்றி பெற்றார்.  
- 2...d6, 2...e6, 2...Nf6, 2...d5, and 2...g6 உள்ளிட்ட பிற நகர்த்தல்களும் விளையாடக்கூடியவைகளே ஆகும். ஆனால் ஆட்டமானது பிர்க் தற்காப்பு, பிரெஞ்சு தற்காப்பு, அலெக்கின்சு தற்காப்பு, சிகாண்டிநேவியன் தற்காப்பு, ரோபார்ட்சு தற்காப்பு ஆகிய திறப்புகளை நோக்கி அவை ஆட்டத்தை அழைத்துச் செல்லும்.
# தமிழா தமிழா

**தமிழா தமிழா** என்பது ஜீ தமிழ் தொலைக்காட்சியில் நவம்பர் 11, 2018 ஆம் ஆண்டு முதல் ஒவ்வொரு ஞாயிற்றுக்கிழமைகளில் மதியம் 12:00 மணிக்கு ஒளிபரப்பாகும் ஒரு விவாத பேச்சு நிகழ்ச்சி ஆகும். விவாதங்களை மட்டறுத்து நிகழ்ச்சியினை தொகுத்து வழக்குபவர் பிரபல இயக்குநர் கரு பழனியப்பன் ஆவார்.  
இந்த நிகழ்ச்சயில் ஒவ்வொரு வாரமும் ஒரு தலைப்பை எடுத்து இரு கருத்துணர்வுகளை கொண்ட மக்களை விவாதிக்க வழி வகுக்கிறது. அப்படி விவாதித்த பின் அவர்களுக்கிடையே உள்ள இடைவெளியைக் குறைப்பதற்கான வழிகளைக் கூறுகிறது.
# தமிழா தமிழா

## விவாதிக்கப்பட்ட தலைப்பு

- விரிவடையும் பெண் சுதந்திரம் மகிழ்ச்சியானதா இல்லை பதற்றமானதா?
- காதலை விட ஜாதியே முக்கியம் மற்றும் ஜாதியை விட காதலே முக்கியம்.
- அதிகரித்து கொண்டே இருக்கிறதா திருமண எதிர்பார்ப்புகள்? ஆண்கள் மாறும் பெண்கள்.
- கண்டிப்பான பெற்றோர்கள் எதிராக பிள்ளைகள்.
- மாமியார் மருமகள்.
- தனியார் துறையில் இட ஒதுக்கீடு அவசியம் மற்றும் அவசியமில்லை?
- சென்னை வந்து மிரட்சி அடைந்த வெளியூர் பெண்கள் மற்றும் சென்னை பெண்கள்
- ஆங்கில மருத்துவம் விஸ் நாட்டு மருத்துவம்.
- டிரண்டியாக மாற விரும்பும் தாத்தா பாட்டிகள்
- அனாவசிய செலவு செய்வது யார் கணவனா அல்லது மனைவியா
- நாட்டு தலைவனையே சூஸ் பண்றோம்… வீட்டு தலைவனை?
- எங்க புள்ளிங்கோ எல்லாம் பயங்கரம்! புள்ளிங்கோ மற்றும் அவர்களை விரும்பாத பெண்கள்.
- தாடி வச்சிருக்கறவன் காப்பாத்துவானா?..
# அனுராதா பாட்வால்

**அனுராதா பாட்வால்** (*Anuradha Paudwal*;27 அக்டோபர் 1954) இந்தியப் பின்னணிப் பாடகியாக இந்தித் திரையுலகில் பணிசெய்பவர் ஆவார். இந்திய அரசின் நான்காவது உயரிய விருதான பத்ம ஸ்ரீ விருதினை 2017 ஆம் ஆண்டு பெற்றவர். தேசியத் திரைப்பட விருதினையும், நான்கு முறை பிலிம்பேர் விருதினையும் பெறுள்ளார்.
# அனுராதா பாட்வால்

## குடும்பம்

அனுராதா, கர்நாடக மாநிலத்தில் (முந்தைய பாம்பே மாகாணம்),உத்திர கன்னடாவில், கார்வார் என்ற இடத்தில், அக்டோபர் 27, 1954 இல் பிறந்தார். கொங்கணிக் குடும்பத்தைச் சேர்ந்த இவர் மும்பையில் வளர்ந்தார். சிறு வயது முதலே லதா மங்கேஷ்கரின் பாடல்களால் ஈர்க்கப்பட்டு பள்ளியில் படிக்கும் காலத்தில் லதா மங்கேஷ்கர் பாடிய மீரா பஜனைகள் பாடிப் பரிசு பெற்றார்.
# அனுராதா பாட்வால்

## விருதுகளும் அங்கீகாரமும்

, புதுடில்லி, குடியரசுத் தலைவர் மாளிகையில் நடந்த விழாவில் அனுராதா பட்வாலுக்கு பத்ம ஸ்ரீ விருதினை வழங்குகிறார்.]]  
- 2017: பத்ம ஸ்ரீ விருது, இந்திய அரசு.
- 2013: மொகம்மது ரஃபி விருது, மகாராஷ்டிர அரசு
- 2011: வாழ்நாள் சாதனைக்கான அன்னை தெரசா விருது.
- 2010: லதா மங்கேஷ்கர் விருது, மத்தியப் பிரதேச அரசு.
# அனுராதா பாட்வால்

## விருதுகளும் அங்கீகாரமும்

### பிலிம்பேர் விருது

#### பரிந்துரைகள்

1983: சிறந்த பின்னணிப் பாடகிக்கான பிலிம்பேர் விருது  
1984: சிறந்த பின்னணிப் பாடகிக்கான பிலிம்பேர் விருது  
1989: சிறந்த பின்னணிப் பாடகிக்கான பிலிம்பேர் விருது  
1990: சிறந்த பின்னணிப் பாடகிக்கான பிலிம்பேர் விருது  
1990: சிறந்த பின்னணிப் பாடகிக்கான பிலிம்பேர் விருது  
1991: சிறந்த பின்னணிப் பாடகிக்கான பிலிம்பேர் விருது  
1993: சிறந்த பின்னணிப் பாடகிக்கான பிலிம்பேர் விருது
# அனுராதா பாட்வால்

## விருதுகளும் அங்கீகாரமும்

### பிலிம்பேர் விருது

#### வென்றவை

1986: சிறந்த பின்னணிப் பாடகிக்கான பிலிம்பேர் விருது  
1991: சிறந்த பின்னணிப் பாடகிக்கான பிலிம்பேர் விருது  
1992: சிறந்த பின்னணிப் பாடகிக்கான பிலிம்பேர் விருது  
1993: சிறந்த பின்னணிப் பாடகிக்கான பிலிம்பேர் விருது
# அனுராதா பாட்வால்

## விருதுகளும் அங்கீகாரமும்

### தேசியத் திரைப்பட விருதுகள்

#### வென்றவை

1989: சிறந்த பின்னணிப் பாடகிக்கான தேசிய திரைப்பட விருது  
1987: சிறந்த பாடகருக்கான ஒடிசாமாநில திரைப்பட விருது  
1997: சிறந்த பாடகருக்கான ஒடிசாமாநில திரைப்பட விருது
# அனுராதா பாட்வால்

## விருதுகளும் அங்கீகாரமும்

### கில்ட் திரை விருது

2004: சிறந்த பின்னணிப் பாடகிக்கான அப்சராவின் கில்ட் விருதுக்குப் பரிந்துரைக்கப்பட்டார்.
# அனுராதா பாட்வால்

## விருதுகளும் அங்கீகாரமும்

### மற்றவை

அனுராதாவுக்கு பத்மஸ்ரீ டாக்டர் டி.ஒய். பட்டீல் பல்கலைக்கழகம் முனைவர் பட்டம் வழங்கிச் சிறப்பித்தது.
# முடிஞ்சா இவன புடி

***முடிஞ்சா இவன புடி*** (*Mudinja Ivana Pudi*) கே.எஸ்.ரவிக்குமார் இயக்கி 2016 ல் தமிழ் மொழியில் வெளிவந்த படமாகும்..
ராக்லைன் வெங்கடேஷ் மற்றும் எம். பாபு இப்படத்தைத் தயாரித்துள்ளனர். கன்னட மொழியில் "கொட்டிகொப்பா" என்ற பெயரில் ஒரே நேரத்தில் தயாரிக்கப்பட்டது. சுதீப் மற்றும் நித்தியா மேனன் ஆகியோர் இந்தத் திரைப்படத்தில் முன்னணி பாத்திரங்களில் நடித்துள்ளனர். இந்த படத்தின் இரு பதிப்புகளும் 2016 ஆம் ஆண்டு ஆகஸ்ட் 12 ஆம் தேதி ஒரு வரலட்சுமி விரத நாளில் வெளியிடப்பட்டது. பின்னர் இது தெலுங்கு மொழியில் 'கொட்டிகொக்கடு' என்ற பெயரில் வெளியிடப்பட்டது.
# முடிஞ்சா இவன புடி

## கதைச் சுருக்கம்

இத் திரைப்படம் ஒரே நபர் நல்லவராகவும், மோசமானவரகவும் இருவித வேடங்களில் தோன்றி நடித்த படமாகும். சத்யா (சுதீப்) என்ற இளைஞன் நிலங்களை வாங்கி விற்கும் நிறுவனத்தை நடத்தி வருகிறான். சுபா (நித்திய மேனன்) என்பவள் அங்கே அவனுக்கு உதவி புரிந்து வரும் மேலாளராகப் பணிபுரிகிறார். அவள் நல்ல எண்ணங்களைக் கொண்ட ஒரு நடுத்தர குடும்பத்தைச் சேர்ந்தவள். சுதீப் பணக்கார வியாபாரிகளிடம் உள்ள கணக்கில் வராத பணத்தை அவர்களிடமிருந்து கொள்ளையடித்து வாழும் இரட்டை வாழ்க்கையை வாழ்ந்து வருகிறான். அவனது தந்தை (பிரகாஷ் ராஜ்) மிகப்பெரிய ஒரு கோடீஸ்வரனாக ஆக வேண்டும் என்பது அவனது கனவாகும். மேலும் ஆடம்பரமான ஒரு வாழ்க்கையைத் தான் வாழவேண்டும் எனவும் விலையுயர்ந்த ஒரு மெர்சிடிஸ்-பென்ஸ் போன்ற மகிழுந்தில் பயணிக்க வேண்டும் என்பதை லட்சியமாகக் கொண்டும் இவ்விதமான திருட்டுகளில் ஈடுபடுகிறான். இவ்வாறு அடிக்கடி நடக்கும் திருட்டுகளையெல்லாம் செய்வது தன்னைப் போலவே உள்ள மோசமான நடத்தைகளைக் கொண்ட சிவாதான் எனக் காவல் துறை மற்றும் அவனைச் சுற்றியுள்ளவர்களை நம்ப வைக்கிறான்.  
இதற்கிடையே முகேஷ் திவாரி மற்றும் சரத் லோகித்ச்வாலா என்ற மிகப்பெரிய பணக்காரர்களிடமிருந்து பணத்தை சத்யா கொள்ளையடிக்கிறான். இந்த திருட்டு வழக்கை ஒரு வாய்ப்பாகப் பயன்படுத்தி ஊழலில் திளைத்த கிஷோர் (பி.ரவிஷங்கர்) என்ற உதவி ஆணையர் சத்யாவை எப்படியாவது பிடித்து அந்தப் பணத்தைத் தான் அடைய விரும்புகிறான். இதற்கிடையில், சத்யா சுபாவுடன் காதலில் விழுகிறான். மேலும் நடக்கும் குற்றங்களுக்கெல்லாம் சிவாதான் காரணமென காவல் துறைக்குத் தகவல் அளிக்கின்றான். சிவாவும் சத்யாவும் ஒரே நபராகத்தான் இருக்க வேண்டுமென கிஷோர் சந்தேகமடைகிறான், ஆனால் அதை நிரூபிக்க அவனிடமும் எவ்வித ஆதாரமும் கிடைக்கவில்லை.
# முடிஞ்சா இவன புடி

## நடிகர்கள்

- சுதீப் - சத்யா மற்றும் சிவா
- நித்யா மேனன் - சுபாஷினி
- முகேஷ் திவாரி - பணக்காரன் 1
- சரத் லோகித்ச்வா - பணக்காரன் 2
- பி. ரவிஷங்கர் - கிஷோர்
- பிரகாஷ் ராஜ் - சத்யாவின் தந்தை
- நாசர் - காவல் துறை உயர் அலுவலர்
- சதீஸ் - சதீஷ்
- அவினாஷ் - நில உரிமையாளர்
- அச்யுத் குமார் - சுபாவின் சகோதரர்
- லதா ராவ் - சுபாவின் அண்ணி
- அஜய் ரத்னம் - காவல் அதிகாரி
- டெல்லி கணேஷ் - அனாதை இல்லம் நடத்துபவர்
- இமான் அண்ணாச்சி
# முடிஞ்சா இவன புடி

## வெளியீடு

இப்படத்தின் படப்பிடிப்பு மே மாதம் முடிவடைந்தது. ஜூன் மாத தொடக்கத்தில், மற்ற வேலைகள் தயாரிப்பு நிலையில் இருந்தது. ஜூலை மாதத்தில் தயாரிப்பாளர்கள் இப்படத்தை வெளியிட திட்டமிட்டனர். அச்சமயத்தில் நடிகர் ரஜினிகாந்த் நடித்து வெளியான கபாலி திரைப்படம் வெளிவந்ததால், தங்கள் படத்தை இரண்டு வாரங்களுக்குப் பிறகு இரு மொழிகளிலும் வெளியிட திட்டமிட்டனர். இந்தியா மற்றும் பிற நாடுகளில் ஒரே நேரத்தில் தமிழ் மற்றும் கன்னட பதிப்புகள் 1000 திரையரங்குகளுக்கும் மேலாக வெளியாகுமென எதிர்பார்க்கப்பட்டது. இத் திரைப்படத்தின் இசை ஜூலை 20 ல் வெளியிடப்பட்டது. தமிழ்த் திரைப்படங்களில் நடித்துவரும் தனுஷ், விஜய் சேதுபதி மற்றும் சிவகார்த்திகேயன் போன்றோர் இவ்விழாவில் கலந்து கொண்டனர்.
# முடிஞ்சா இவன புடி

## இசை

டி.இமான் இப்படதின் இசையமைப்பு மற்றும் ஒலிப்பதிவை மேற்கொண்டார். நடிகர் சுதீப் மற்றும் நடிகை நித்யா மேனன் கன்னட மொழியில் வி.நாகேந்திர பிரசாத் எழுதிய பாடலை பாடியுள்ளனர்.
# சியான்-ஷீங் வு

**சியான்-ஷீங் வு** (Chien-Shiung Wu; ; மே 31, 1912&nbsp;– பெப்ரவரி 16, 1997) சீன அமெரிக்க, இயற்பியல் ஆய்வாளர் ஆவார். இவர் அணுக்கரு இயற்பியலில் குறிப்பிடத்தக்க பங்களிப்புகளை ஆற்றியுள்ளார். வூ மன்ஹாட்டன் திட்டத்தில் பங்களித்த போது யுரேனியம் அணுவிலிருந்து யுரேனியம் 235, யுரேனியம் 238 ஆகிய ஐசோடோப்புகளை வாயுப்பரவல் முறையில் பிரித்தெடுக்கும் பணியில் துணைபுரிந்தார். அணுக்களின் சமச்சீரற்ற தன்மை குறித்த இவரது ஆய்வு, 'வு சோதனைமுறை' என இவரது பெயராலே அறியப்படுகிறது. இச்சோதனையில் இவருடன் ஆய்வில் ஈடுபட்ட, சுங்க் தாவோ லீ, சென் நீங் யங் ஆகியோருக்கு, 1957இல் இயற்பியலுக்கான நோபல் பரிசு வழங்கப்பட்டது. 1978இல் தொடங்கி வைக்கப்பட்ட வோல்ஃப் பரிசு அந்த ஆண்டே முதன்முறையாக வுவிற்கு வழங்கப்பட்டது. இயற்பியல் சோதனைகளில் இவருடைய திறமையினால் இவர், மேரி கியூரியுடன் ஒப்பிடப்படுகிறார். மேலும் இவர் *இயற்பியலில் முதல் பெண்மணி* என்றும், *சீனாவின் மேடம் கியூரி* என்றும் *அணுக்கரு ஆய்வின் ராணி* எனவும் அழைக்கப்படுகிறார்.
# சியான்-ஷீங் வு

## இளமையும் கல்வியும்

சியான்-ஷீங் வு, சீனாவின் ஜியாங்சூ மாநிலம், தாய்சிங் என்ற நகரத்தில் உள்ள லியுஹெ என்ற இடத்தில் மே 31, 1912 இல் பிறந்தார்., இவர் இவரது வீட்டில் மூன்று குழந்தைகளில் இரண்டாமவர் ஆவார். இவருடைய தந்தை வு சோங் யீ, தாயார் ஃபான் ஃபு ஹுவா ஆவர். இவருடைய பெயரில் உள்ள சியான் என்பது குடும்பத்தில் பரம்பரையாகச் சூட்டிக்கொள்ளும் பெயராகும். இதன் பொருள், மற்றவர்களை விட சிறந்த திறமையான கதாநாயகர்கள் என்பதாகும். இவருடைய அண்ணன் சியான் யிங், தம்பி சியான் ஹொவா ஆவர். வு தனது தந்தையிடம் மிகுந்த நெருக்கமாக இருந்தார். எப்பொழுதும் புத்தகங்கள், இதழ்கள், செய்தித்தாள்கள் ஆகியவை சூழ இருக்கும் வு-வின் விருப்பத்திற்கு அவருடைய தந்தை ஊக்கமளித்தார்.  
வு மிங் டி பள்ளியில் தொடக்கக் கல்வி பயின்றார். பெண்குழந்தைகள் மட்டுமே படிக்கும் இப்பள்ளி அவருடைய தந்தையால் தோற்றுவிக்கபப்ட்டதாகும். 1923 இல் இவர் தனது பதினோறாம் வயதில் சொந்த நகரத்தைவிட்டு, சுசோவு பெண்கள் பள்ளியில் சேர்க்கப்பட்டார்.No.&nbsp;2. இப்பள்ளி, உயர்நிலைப்பள்ளியும், ஆசிரியர் பயிற்சிப்பள்ளியும் இணைந்த உண்டு உறைவிடப்பள்ளியாகும். இதில் பயில மிகப்பெரிய போட்டி இருந்தது. ஏனெனில் இப்படிப்புக்கான கல்விக்கட்டணம் கிடையாது. மேலும் படித்தவுடன் வேலை கிடைக்கும் உத்திரவாதமும் இருந்தது. வு-வின் குடும்பம் கட்டணம் தரத் தயாராக இருந்தும் வு போட்டிகளுக்கிடையே வெற்றி பெறுவதையேத் தேர்ந்தெடுத்தார். இப்போட்டியில் விண்ணப்பித்த பத்தாயிரம் பேரில் ஒன்பதாவதாக வெற்றிபெற்று வு பள்ளியில் இடம்பிடித்தார்.  
1929 -இல் வு வகுப்பில் முதல் மாணவியாகத் தேர்ச்சி பெற்றதால் நான்சியாங்கில் உள்ள தேசிய மத்தியப் பல்கலைக்கழகத்தில் சேர்த்துக்கொள்ளப்பட்டார். அரசு விதிகளின் படி ஆசிரியப் பயிற்சிக்கல்லூரி மாணவர்கள் பல்கலைக் கழகங்களில் ஒரு வருடம் ஆசிரியராக வேலை செய்ய வேண்டும். ஆனால் வு-வைப் பொறுத்தவரையில் இது ஒரு பெயரளவான நடைமுறை மட்டுமாகவே இருந்தது. வு சாங்காய் நகரில் இருந்த ஒரு அரசுப்பள்ளியைத் தேர்ந்தெடுத்து, கற்பித்தலில் ஈடுபட்டார். இப்பள்ளியின் தலைவராகவும் தத்துவவாதியாகவும் இருந்த ஹூ ஷி என்பவருடைய வகுப்புக்கு இவர் கற்பித்தலில் ஈடுபட்டார். 1930 முதல் 1934 வரை வு, தைவானில் தேசிய மத்திய பல்கலைக்கழகத்தில் படித்தார். பின்னாளில் இது நான்சிங் பல்கலைக்கழகமாகப் பெயர் மாற்றப்பட்டது. முதலில் கணிதப்பாடத்தைத் தேர்ந்தெடுத்த வு பின்னர் இயற்பியலுக்கு மாறினார்.  
பயிலும் போதே வு மாணவர் அரசியலில் ஈடுபட்டார். இந்த சமயத்தில் சீனாவிற்கும் ஜப்பானுக்கும் இடையிலான உறவுகளில் பதற்றம் நிலவியது. மாணவர்கள் ஜப்பானுடனான ஒரு வலுவான கொள்கையைக் கொண்டுவர அரசாங்கத்தை வலியுறுத்தினார்கள். உடன் படித்த மாணவர்கள் தங்களின் மாணவர் தலைவர்களில் ஒருவராக வு வைத் தேர்வு செய்தவனர். ஏனெனில், வு பல்கலைக் கழகத்தின் சிறந்த, முதன்மை மாணவராக விளங்கினார். ஆனால், இவருடைய மாணவர் தலைமைச் செயல்பாடுகள் உயரதிகாரிகளால் கண்டுகொள்ளப்படவில்லை அல்லது புறக்கணிக்கப்பட்டது எனக் கொள்ளலாம். ஆனாலும் வு தனது படிப்பில் மிகவும் கவனமாக இருந்தார்.
# செரின் (இரசாயன ஆயுதம் )

**செரின்** (*Sarin*) என்பது அதிக விசத்தன்மை கொண்ட செயற்கை ஆர்கனோபாஸ்பரஸ் கலவை. நிறமற்ற, மணமற்ற இத்திரவம் இரசாயன ஆயுதமாக பயன்படுத்தக் காரணம் இவை நரம்புகளில் தாக்கத்தை ஏற்படுத்துவதால் ஆகும். நேரடியாக சுவாசிக்கையில் நுரையீரல் தசைகளை செயலிழக்கச் செய்து ஒன்றில் இருந்து பத்து நிமிடத்திற்குள் இறப்பை உண்டாக்கக் கூடியது. பேரழிவை ஏற்படுத்தும் ஆயுதமாகக் கருதப்படுகிறது. 1993 இரசாயன ஆயுத ஒப்பந்தத்தின் படி 1997-ம் ஆண்டில் இருந்து இதன் உற்பத்தி மற்றும் சேமிப்பு தடை செய்யப்பட்டுள்ளது.
# செரின் (இரசாயன ஆயுதம் )

## சுகாதாரப் பாதிப்புகள்

பொதுவாகச் சுவாசத்தில் ஈடுபடும் தசைகளைக் கட்டுப்பாடு இழக்கச் செய்து மூச்சுத் திணறல் ஏற்படுத்தி உயரிழக்கச் செய்கிறது. ஆரம்பத்தில் மூக்கில் நீர்வடிதல், நெஞ்சு இறுக்கம், கருவிழி சுருங்குதல் போன்றவை ஏற்படுகிறது. பிறகு உடல் செயற்பாடுகள் கட்டுப்பாடு இழப்பதால் வாந்தி ஏற்படுதல், சிறுநீர் கழித்தல், மலம் கழித்தல் ஏற்படலாம்.
# செரின் (இரசாயன ஆயுதம் )

## விசத் தன்மை

தூய நிலையில் உள்ள செரின் சயினைடை விட 26 மடங்கு கொடியது என மதிப்பீடு செய்யப் பட்டுள்ளது. பிற இரசாயனங்களுடனான ஒப்பீடு பின்வருமாறு  
ஹைட்ரஜன் சயனைடு விட 81 மடங்கு கொடியது.  
பாஸ்ஜின் விட 43 மடங்கு கொடியது.  
சல்பர் மஸ்டர்ட் விட 28 மடங்கு கொடியது.  
குளோரின் விட 543 மடங்கு கொடியது.
# செரின் (இரசாயன ஆயுதம் )

## வரலாறு

1938ம் ஆண்டு ஜெர்மனி விஞ்ஞானி ஐ.ஜி.ஃபார்பன் ஒரு கொடிய பூச்சிக்கொல்லியை உருவாக்கும் போது இதனை கண்டறிந்தார். இதைத் தொடர்ந்து டபுன் (TABUN) என்கிற பொருள் கண்டுபிடிக்கப்பட்டது. அதுவே செரின் ஆகும். இதற்கு செரின் எனப் பெயர் வரக் காரணம் இதனை உருவாக்கிய விஞ்ஞானிகளான ஸ்க்ரேடர் (S), ஆம்புரோஸ் (A), ரிட்டர் (R), லின்டே (IN) ஆகியோரின் பெயர் சுருக்கம் ஆகும்.
# சந்தனக் காற்று (திரைப்படம்)

**சந்தனக் காற்று** (Sandhana Kaatru) ) என்பது 1990 ஆம் ஆண்டில் வெளியான தமிழ்த் திரைப்படம் ஆகும். மணிவண்ணன் இயக்கிய இத்திரைப்படத்தில் விஜயகாந்த் மற்றும் கௌதமி ஆகியோர் முக்கியக் கதாப்பாத்திரங்களை ஏற்று நடித்தனர். இப்படத்தை செங்கமலம் மணிவண்ணன் தயாரித்துள்ளார். இசையமைப்பாளர் சங்கர் கணேஷ் இசையில் 1990 ஜூன் முதல் நாளில் இப்படம் திரையிடப்பட்டது
# சந்தனக் காற்று (திரைப்படம்)

## கதைச் சுருக்கம்

காவலர்களின் துப்பாக்கியால் சுடப்பட்ட நிலையில் அழகிரி (விஜயகாந்த்) மருத்துவமனையின் தீவிரப்பிரிவில் அனுமதிக்கப்பட்டிருக்கும் காட்சியுடன் படம் தொடங்குகிறது.. கடந்த காலங்களில் ராசாத்தி(கவுதமியை திருமணம் செய்து கொண்டு இராணுவத்தில் பணியாற்றும் இராணுவ அதிகாரி அழகிரி இராணுவ முகாமில் ஒரு சில ஆண்டுகள் பணியாற்றிய பிறகு ,அவரது மனைவி மற்றும் மகளுடன் மீண்டும் சேர்ந்து வாழ அவரைத்தேடி வருகிறார். அவர்கள் அழகிரியின் நண்பரும் அவரது உயராதிகாரியுமான சக்ரவர்த்தியின் மகன் வினு சக்ரவர்த்தி ராமுவின் (ஆர். சரத்குமார்) வீட்டிற்கு சென்றுவிடுகிறார்கள். ஒரு சில ஆண்டுகளுக்கு முன்பு நண்பர்களான விஸ்வநாத் (விஷ்ணு விஸ்வநாத்) மற்றும் விஜய் (விஜய் கிருஷ்ணராஜ்) ஆகியோர் இருவரும் இணைந்து ராசாத்தியை கிணடல் செய்த காரணத்தால் அவர்களை கன்னத்தில் அடித்ததை மறக்காமல் அவர்களை வரவேற்பது போல் நடிக்கின்றனர். நடந்த அவமானத்தை மறக்க இயலாத அவர்கள், ராசாத்தியை கற்பழிக்க முயற்சிக்கின்றனர்.ஆனால் அவள் அதற்கு முன் தற்கொலை செய்து கொள்கிறாள்.  
இதையறிந்து கோபம் கொண்டு அவர்களை பழிக்குபழி வாங்கும் எண்ணத்துடன் அழகிரி முதலில் விஸ்வநாத்தை ஒரு பொது இடத்தில் வைத்து கொன்றுவிடுகிறார். கொலைக் குற்றம் சாட்டப்பட்டு கைது செய்யப்பட்ட அழகிரிக்கு மரண தண்டனை விதிக்கப்படுகிறது. அவருக்கு மரண தண்டனை நிறைவேற்றப் படுவதற்கு ஒரு நாள் முன்பு, அவர் சிறையில் இருந்து தப்பி விடுகிறார், ஆனால் காவல் துறையால் அவர் விடாமல் துரத்தப்படுகிறார். முடிவில் காவல் துறையினர் அவரை கண்டுபிடித்து சுட்டு விடுகின்றனர். காயமடைந்து மருத்துவமனையில் அனுமதிக்கப்பட்ட அழகிரி தற்போது குணமடைகின்றார். அதே மருத்துவமனையில் ஒரு நோயாளியாக அனுமதிக்கப்பட்டுள்ள விஜய்யை அழகிரி காண்கிறார், மேலும் சில நாட்களுக்கு மருத்துவமனையில் தான் தங்கி மருத்துவம் பார்க்க வேண்டியிருப்பதாக காவலரிடமும் அழகிரி வேண்டுகோள் விடுவிக்கிறார். பின்னர், யாரும் சந்தேகிக்காதவாறு விஜய்யை கொலை செய்து விடுகிறார். பின்னர் மருத்துவமனையிலிருந்து செவிலியரின் உதவியுடன் அழகிரி தப்பி ஓடிவிடுகிறார். மீண்டும் காவலர்கள் அவரை கைது செய்வதற்கு முன்னர் ராமுவையும் கொலை செய்ய முடிவு செய்கிறார்.
# சந்தனக் காற்று (திரைப்படம்)

## நடிகர்கள்

- அழகிரியாக விஜயகாந்த்
- ராசாத்தியாக கவுதமி
- ராமுவாக ஆர்.சரத்குமார்
- மருத்துவர் சர்த்தாக சரத் பாபு
- சக்கரவர்தியாக வினு சக்ரவர்த்தி
- விஸ்வநாத்தாக விச்சு விஸ்வநாத்
- விஜய் விஜய் கிருஷ்ணராஜ்
# சந்தனக் காற்று (திரைப்படம்)

## பாடல்கள்

இந்த படத்திற்கு திரைப்பட இசையமைப்பாளர்கள் சங்கர் கணேஷ் இசையமைத்தனர். கவிஞர் வாலி,காரைக்குடி வெங்கடேஷ் மற்றும் ஜீவா பாரதி போன்றோர் பாடல்களை எழுத 1990 ல் வெளியிடப்பட்டது.  
| 1 | "ஓ தென்றலே ஒரு பாட்டு பாடு" <small>(பெண்)</small> | கே. எஸ். சித்ரா | 5:54 |  |
| --- | --- | --- | --- | --- |
| 2 | "ஓ தென்றலே ஒரு பாட்டு பாடு" <small>(ஆண்)</small> | கே. ஜே. யேசுதாஸ் | 4:47 |  |
| 3 | "பட்டுப் பாவாடை கட்டி" | எஸ். பி. பாலசுப்பிரமணியம் | 3:54 |  |
| 4 | "ராசாத்தி ராசாத்தி" | எஸ். பி. பாலசுப்பிரமணியம் | 5:36 |  |
| 5 | "ராவு நேரம் வாடைக் காத்து" | மனோ, கே. எஸ். சித்ரா | 4:37 |  |
| 6 | "சந்தனக் காற்றில் சுந்தரப் பூக்கள்" | எஸ். பி. பாலசுப்பிரமணியம் | 4:44 | } |